
పేరు చిట్టి - స్పీడ్ 1 టెరాహెర్ట్జ్, మెమరీ 1 జెటాబైట్... ‘యందిరన్’లో రోబోగా సూపర్స్టార్ చెప్పిన పాపులర్ డైలాగు  ఇది. ప్రస్తుతం ఆ రోబోకు కొత్త వెర్షన్ ‘2.ఓ’ రూపొందుతోన్న విషయం తెలిసిందే. అయితే ఆ రోబో ఒక్కటే కాదు, ఇప్పుడు కోలీవుడ్ మొత్తం 2.0 వెర్షన్లోకి వెళ్లిపోయింది. అవునండి, భారతీయ సినీ పరిశ్రమలో మరే పరిశ్రమలోనూ కనిపించని సీక్వెల్స్ వాతావరణం తమిళ సినిమాలో కనిపిస్తోంది. ప్రస్తుతం సెట్స్ ఉన్న సినిమాల్ని బట్టి చూస్తే రాబోయే రెండేళ్లపాటు కోలీవుడ్ తెరపై సీక్వెల్స్ సందడి చేయడం ఖాయంగా కనిపిస్తోంది.రజనీకాంత్ ‘2.ఓ’, కమల్హాసన్ ‘విశ్వరూపం-2’, ‘ఇండియన్-2’, విక్రమ్ ‘సామి స్క్వేయర్’,  ధనుష్ ‘మారి2’ విశాల్ ‘సండైకోళి2’, అరవింద్స్వామి - త్రిషల ‘చదురంగవేట్టై2’, యువ హీరోలు నటిస్తున్న ‘తిరుట్టుపయలే2’, ‘గుంకీ2’, ‘కలగలప్పు2’, ‘గోలీసోడా2’, వడివేలు హీరోగా నటిస్తున్న ‘ఇంసై అరసన్ 24ఆమ్ పులికేశి’... ఇలా చెప్పుకుంటూ పోతే కోలీవుడ్ 2.0 వెర్షన్ జాబితా చాంతాడంతవుతుంది. ఇంకా పలు సీక్వెల్స్ చర్చల దశలో ఉన్నాయి. కథలో వైవిధ్యం, కథనంలో కొత్తదనం కలిగి కమర్షియల్గా సక్సెస్ అయిన సినిమాలే సీక్వెల్స్గా మారుతున్నాయి. అవన్నీ ప్రేక్షకుల మనసులో బలమైన ముద్ర వేసిన కథలే. సూపర్స్టార్ రజనీకాంత్ను రోబో గెటప్లో చూడడం కొత్త అనుభూతిని కలిగించిస్తే, లంచగొండిలను అందమొందించే ‘ఇండియన్’గా కమల్హాసన్ పాత్ర తీరు సమకాలీన సమస్య తీవ్రతను ఎత్తి చూపింది.‘సామి’కి ముందు పోలీసు కథలతో లెక్కలేనన్ని సినిమాలు వచ్చినప్పటికీ, హీరో ఆరుస్వామి పాత్రని తీర్చిదిద్దిన విధానం, ఆ పాత్ర స్వభావం ప్రేక్షకులకు బాగా కనెక్ట్ అయ్యింది. ‘మారి’ని తీసుకుంటే... ఇది ఫక్తు కమర్షియల్ సినిమా అయినా, ధనుష్ మేనరిజం యూత్కు విపరీతంగా నచ్చేసింది. చిన్న సినిమాల్లో ‘తిరుట్టుపయలే’, ‘చదురంగవేట్టై’, ‘గుంకీ’, ‘గోలీసోడా’ ట్రెండ్ సెట్టర్లనే చెప్పొచ్చు. హాస్యనటుడు వడివేలు హీరోగా చేసిన ‘ఇంసై అరసన్ 23ఆమ్ పులికేశి’ చారిత్రాత్మక నేపథ్యంతో కావాల్సినంత వినోదాన్ని పంచిది. ఇలా ప్రతి సినిమా కూడా ప్రేక్షకుల్లో బలమైన ముద్ర వేశాయి. దశాబ్దం తరువాత కూడా ఆ సినిమాల ప్రభావం ప్రజలపై ఉంది. దీంతో ఆ చిత్రాలకి కొనసాగింపు తీయాలన్న ఆలోచన దర్శక, నిర్మాతల్లోను కలుగుతోంది. నిజానికి ఈ సీక్వెల్స్కు పుట్టిల్లు హాలీవుడ్. దశాబ్దాల క్రితమే ఈ ట్రెండ్ని సృష్టించారు హాలీవుడ్ దర్శకులు. ఒకటి, రెండు కాదు... ఏకంగా నాలుగైదు భాగాలతో సీక్వెల్స్ సిరీస్కే శ్రీకారం చుట్టారు. ‘టెర్మినేటర్’, ‘మమ్మీ’, ‘హారీపోట్టర్’, ‘ఎక్స్మెన్’, ‘రెసిడెంట్ ఈవిల్’... ఇలా హాలీవుడ్లో తెరకెక్కిన సీక్వెల్ సిరీస్ సినిమాలన్నీ ప్రపంచవ్యాప్తంగా ప్రేక్షకుల్ని ఆశ్చర్యకితుల్ని చేశాయి. బాక్సాఫీస్ దగ్గర కలెక్షన్ల వర్షం గుప్పించాయి. ఇప్పుడు సీక్వెల్ పర్వంలోనే సరికొత్త ఒరవడి సృష్టించేందుకు సిద్ధమవుతున్నారు ‘అవతార్’ సృష్టికర్త జేమ్స్ కామెరూన్. 6వేల కోట్లకుపైగా బడ్జెట్తో నాలుగు అవతార్ సీక్వెల్స్ని తెరకెక్కిస్తున్నారు. వాటి విడుదల తేదీలను కూడా ముందే ప్రకటించడం ద్వారా ‘అవతార్’ సీక్వెల్స్పై కామెరూన్ ఎంత కాన్ఫిడెంట్గా ఉన్నారో అర్ధమవుతుంది. భారతీయ సినిమా విషయానికొస్తే... 2000 తరువాత సీక్వెల్ ట్రెండ్ భారతీయ సినిమాలో ఊపందుకుంది. ఇండియన్ సెల్యులాయిడ్పై సీక్వెల్స్కు పాపులారిటీ తెచ్చింది మాత్రం హిందీ సినిమానే. కానీ, దక్షిణాది సినిమా ఆ ట్రెండ్ బాగా వంటబట్టించుకుంది- మరీ ముఖ్యంగా తమిళ సినిమా. ప్రస్తుతం 15కుపైగా తమిళ చిత్రాలకి సీక్వెల్స్ రూపొందుతున్నాయి. రజనీకాంత్, అక్షయ్ కుమార్, శంకర్ల కాంబినేషన్లో రూపొందుతున్న ‘యందిరన్’ సీక్వెల్ ‘2.ఓ’ ఇండియాలోనే అత్యధిక బడ్జెట్ (రూ.450 కోట్లు)తో రూపొందుతున్న చిత్రంగా ఇప్పటికే సరికొత్త చరిత్ర సృష్టించింది. ఒకవేళ శంకర్ ‘2.ఓ’ని కొత్త కథతో తీయాలని నిర్ణయించుకుంటే ఇంత బడ్జెట్ పెట్టేందుకు నిర్మాతలు సాహసించేవారు కాదేమో. ‘యందిరన్’ సృష్టించిన ప్రభంజనం వల్లే సీక్వెల్పై అన్ని కోట్లు ఖర్చుపెట్టేందుకు లైకా ముందుకొచ్చి ఉంటుందన్నది వాస్తవం.ఇక విశ్వనటుడు కమల్హాసన్ రెండు సీక్వెల్స్తో సందడి చేయబోతున్నారు. ఆర్ధిక సమస్యలు, నిర్మాణాంతర అవాంతరాల కారణంగా తీవ్ర జాప్యం అనంతరం ‘విశ్వరూపం2’ విడుదలకు సిద్ధమవుతోంది. తాజాగా కమల్ కెరీర్లోనే బిగ్గెస్ట్ బ్లాక్బస్టర్లలో ఒకటైన ‘ఇండియన్’ సినిమాకు సీక్వెల్నీ ప్రకటించారు. తెలుగు నిర్మాత దిల్రాజు రూ.180 కోట్లు (అంచనా) బడ్జెట్తో ‘ఇండియన్2’ను నిర్మించేందుకు సిద్ధమయ్యారు. ఇక్కడా తొలి భాగం విజయమే దిల్రాజు సాహసానికి కారణమై ఉండొచ్చు. మరోవైపు ప్రేక్షకులు కూడా ఈ సినిమాల్ని మరోసారి చూసేందుకు ఆసక్తిగానే ఉన్నారు. కథల కొరత కూడా సీక్వెల్స్ పెరగడానికి కారణం కావొచ్చని పలువురి అభిప్రాయం. అరుతే తమిళంలో సీక్వెల్స్ విజయాల శాతం కూడా ఎక్కువగా ఉండడంతో సూపర్స్టార్ నుండి నిన్న మొన్న వచ్చిన కొత్త హీరోల వరకు అందరూ సీక్వెల్స్నే నమ్ముకుంటున్నారు.

paeru chitti - speed 1 terahertz, memary 1 jetabite... ‘yandiran’loo roboga superstar cheppina papular dailagu  idhi. prastutam aa roboku kotta version ‘2.oo’ roopondutoonna vishayam telisinde. ayithe aa robo okkate kaadu, ippudu kolivud mottam 2.0 versionloki vellipoyindi. avunandi, bhaarateeya cinee parisramalo mare parisramaloonuu kanipinchani seakwels vaataavaranam tamila cinemalo kanipistondi. prastutam sets unna sinimaalni batti chuste raboye rendellapatu kolivud terapai seakwels sandadi cheyadam khayamga kanipistondi.rajanikant ‘2.oo’, kamalhasan ‘vishwaroopam-2’, ‘indian-2’, vikram ‘saami skwayer’,  dhanush ‘maari2’ visal ‘sandaikoli2’, aravindswamy - trishala ‘chadurangavettai2’, yuva heerolu natistunna ‘tiruttupayale2’, ‘gunkee2’, ‘kalagalappu2’, ‘golisoda2’, vadivelu heeroga natistunna ‘imsai arasan 24aam pulikesi’... ilaa cheppukuntu pothe kolivud 2.0 version jabita chaantaadantavutundi. inka palu seakwels charchala dasalo unnaayi. kathalo vaividhyam, kathanamlo kottadanam kaligi kamarsiyalga suxes ayina cinemale seakwelsga maarutunnaayi. avannee prekshakula manasulo balamaina mudra vesina kathale. superstar rajaneekaantnu robo getaplo chudadam kotta anubhootini kaliginchiste, lanchagondilanu andamondinche ‘indian’gaa kamalhasan paatra teeru samakaaleena samasya teevratanu etti chuupindi.‘saami’ki mundu polisu kathalatho lekkalenanni cinimaalu vachinappatikii, heero aaruswami paatrani teerchididdina vidhaanam, aa paatra swabhaavam prekshakulaku baga connect ayyindi. ‘maari’ni teesukunte... idhi faktu comersial sinima aina, dhanush manerism yootku vipareetamgaa nachesindi. chinna cinemallo ‘tiruttupayale’, ‘chadurangavettai’, ‘gunkee’, ‘golisoda’ trend settarlane cheppochu. hasyanatudu vadivelu heeroga chesina ‘imsai arasan 23aam pulikesi’ chaaritraatmaka nepathyamtho kaavaalsinanta vinodaanni panchidi. ilaa prati sinima kuudaa prekshakullo balamaina mudra vaesaayi. dasabdam taruvaata kuudaa aa cinimala prabhaavam prajalapai undi. deentho aa chitraalaki konasagimpu teeyaalanna aalochana darsaka, nirmaatallonu kalugutondi. nijaaniki ee seakvelsku puttillu halivud. dasaabdaala kritame ee trendni srushtinchaaru halivud darsakulu. okati, rendu kaadu... ekamgaa naalugaidu bhaagaalato seakwels siriske srikaram chuttaaru. ‘terminator’, ‘mammi’, ‘haripotter’, ‘exmen’, ‘resident eevil’... ilaa haaliivudlo terakekkina seakwel siries cinemalanni prapanchavyaaptamgaa prekshakulni aascharyakitulni chesaayi. baxafis daggara kalekshanla varsham guppinchaayi. ippudu seakwel parvamlone sarikotta oravadi srushtinchenduku siddhamavutunnaaru ‘awatar’ srushtikarta james cameroon. 6vela kotlakupaigaa badjetto naalugu awatar seekwelsni terakekkistunnaru. vaati vidudala tedeelanu kuudaa munde prakatinchadam dwara ‘awatar’ seakwelspie cameroon entha confidentga unnaro ardhamavutundi. bhaarateeya sinima vishayaanikoste... 2000 taruvaata seakwel trend bhaarateeya cinemalo oopandukundi. indian selulaidpy seakvelsku papularity tecchindi maatram hindi cinemane. cony, dakshinaadi sinima aa trend baga vantabattinchukundi- mari mukhyamgaa tamila sinima. prastutam 15kupaiga tamila chitraalaki seakwels roopondutunnaayi. rajanikant, akshay kumar, sankarla combinationlo roopondutunna ‘yandiran’ seakwel ‘2.oo’ indialone atyadhika budget (roo.450 kotlu)thoo roopondutunna chitramgaa ippatike sarikotta charitra srushtinchindi. okavela shankar ‘2.oo’ni kotta kathatho teeyaalani nirnayinchukunte inta budget pettenduku nirmaatalu saahasinchevaaru kademo. ‘yandiran’ srushtinchina prabhanjanam valle seekwelpy anni kotlu kharchupettenduku laika mundukochi untundannadi vaastavam.ika vishwanatudu kamalhasan rendu seekwelsto sandadi cheyabotunnaru. aardhika samasyalu, nirmaanaantara avaantaraala kaaranamgaa teevra jaapyam anantaram ‘vishwaroopam2’ vidudalaku siddhamavutondi. taajaagaa kamal kereerlone biggest blackbusterlalo okataina ‘indian’ sinimaaku seekvelni prakatinchaaru. telugu nirmaata dilraju roo.180 kotlu (anchana) badjetto ‘indian2’nu nirminchenduku siddhamayyaaru. ikkada toli bhagam vijayame dilraju saahasaaniki kaaranamai undochu. marovaipu prekshakulu kuudaa ee sinimaalni marosari chusenduku aasaktigaane unnaaru. kathala korata kuudaa seakwels peragadaaniki kaaranam kaavochani paluvuri abhiprayam. aruthe tamilamlo seakwels vijayaala saatam kuudaa ekkuvagaa undadamtho superstar nundi ninna monna vachina kotta heerola varaku andaruu seakvelsne nammukuntunnaru.